b'\n_START_ARTICLE_\nLuxortemplet\n_START_SECTION_\nHistorie\n_START_PARAGRAPH_\nDet bevarte tempelet ble p\xc3\xa5begynt bygget i regjeringstiden til farao Amenhotep III p\xc3\xa5 1300-tallet f.Kr. B\xc3\xa5de Horemheb og Tutankhamon la til s\xc3\xb8yler, statuer og lignende strukturer i tempelet. Ramses II satte i gang st\xc3\xb8rre byggeprosjekter p\xc3\xa5 tempelet. I en senere periode forfalt det og Aleksander den store hevdet at han gjorde reparasjoner p\xc3\xa5 det i tiden rundt 320 f.Kr.for \xc3\xa5 f\xc3\xa5 tempelets tidligere glans og storhet tilbake. I romersk tid ble tempelet anvendt til flere form\xc3\xa5l, b\xc3\xa5de milit\xc3\xa6rt, administrativt, men ogs\xc3\xa5 religi\xc3\xb8st._NEWLINE_Tempelet ble med tiden begravd under slam fra Nilens oversv\xc3\xb8mmelser. I tillegg begynte lokalbefolkningen \xc3\xa5 bygge hus og andre bygg p\xc3\xa5 tempelomr\xc3\xa5det uten interesse for fortidens storhet. P\xc3\xa5 1200-tallet ble Abu Haggag-mosk\xc3\xa9n bygget p\xc3\xa5 toppen av \xc3\xa5rhundrers avleiringer av grus og annet avfall p\xc3\xa5 omr\xc3\xa5det.\n_START_SECTION_\nKonstruksjon\n_START_PARAGRAPH_\nLuxortempelet ble bygget av sandstein fra omr\xc3\xa5det Gebel el-Silsila som er lokalisert i s\xc3\xb8rvestlige Egypt. Denne typen sandstein er referert til som \xc2\xabnubisk sandstein\xc2\xbb. De ble benyttet for konstruksjon av monumenter i \xc3\x98vre Egypt foruten ogs\xc3\xa5 i tidligere og nyere restaureringsarbeid._NEWLINE_Som andre egyptiske strukturer var symbolisme og illusjonisme vanlige teknikker. For eksempel, for oldtidens egyptere var en helligdom formet som en Anubis-sjakal ogs\xc3\xa5 et aspekt av Anubis. Ved Luxortempelet var de to obelisker som flankerte inngangen ikke av samme h\xc3\xb8yde (den minste av dem st\xc3\xa5r i dag i Paris), men skapte illusjonen at de faktisk var det. Med formgivningen av tempelet synes det ut som om de hadde samme h\xc3\xb8yde, men ved hjelp av illusjonisme framheves de relative avstandene og f\xc3\xa5r dem s\xc3\xa5ledes til \xc3\xa5 se ut som om de har samme h\xc3\xb8yde p\xc3\xa5 muren bak. Symbolsk er det en visuell og avstandseffekt for \xc3\xa5 framheve h\xc3\xb8ydene og avstanden fra muren og vektlegger den allerede eksisterende monumentale gangveien. Generelt benyttes illusjonsteknikkene benyttet for \xc3\xa5 f\xc3\xa5 tempelet og dets avstander og mellomrom til virke st\xc3\xb8rre, mindre eller h\xc3\xb8yere enn hva de er i virkeligheten.\n_START_SECTION_\nUtgravninger\n_START_PARAGRAPH_\nFra middelalderen hadde den muslimske befolkningen bosatt seg i og rundt tempelet ved s\xc3\xb8renden av fjellet. Grunnet den tidligere bybefolkningen i Luxor som stadig bygde p\xc3\xa5 toppen av tidligere bygningstrukturer i og rundt tempelet, har det i \xc3\xa5rhundrenes l\xc3\xb8p samlet seg grus, sand, og avleiringer som har f\xc3\xb8rt til en kunstig h\xc3\xb8yde (tell) p\xc3\xa5 rundt 15-16 meter i h\xc3\xb8yden._NEWLINE_Utgravningen av Luxortempelet begynte med den franske egyptologen Gaston Maspero (1846\xe2\x80\x931916) etter 1884 da han hadde f\xc3\xa5tt tillatelse til \xc3\xa5 begynne arkeologiske unders\xc3\xb8kelser. Utgravningene ble utf\xc3\xb8rt sporadisk fram til 1960. Den oppsamlede h\xc3\xb8yden hadde i \xc3\xa5rhundrenes l\xc3\xb8p begrav tre kvartaler av tempelet som inneholdt g\xc3\xa5rdsplasser og s\xc3\xb8yleganger som utgjorde sentrum av den arabiske halvdelen av den moderne landsbyen. Maspero hadde v\xc3\xa6rt interessert tidligere for utgravninger og hadde overtatt posisjonen til Mariette Pasha i 1881. Ikke bare var det avfall og skrot i den kunstige h\xc3\xb8yden, men det var ogs\xc3\xa5 rester av barakker, lagerhus, hus, hytter, duet\xc3\xa5rn og annet som m\xc3\xa5tte fjernes for \xc3\xa5 komme ned til de arkeologiske lagene fra oldtidens Egypt. Maspero fikk autorisasjon og midler fra det egyptiske ministeriet for offentlige bygninger for \xc3\xa5 kunne forhandle kompensasjon for land dekket av hus og besittelser.'